7 dana u ovoj predivnoj kućici bilo je jedno divno iskustvo. Odmor za dušu i tijelo! Kućica je unikatna, rekla bih čarobna. Udaljena od svega i svih, a opet dovoljno blizu da se uz malo više vožnje može obići Heraklion regija. Dvorište kućice je jednako unikatno, uređeno sa stilom i s puno malih detalja. Uz grčku glazbu za koju se pobrinuo naš domaćin i cvrkut cvrčaka uživali smo u prekrasnom pogledu i ljepotama ovog divnog mjesta. Kućica je ljepša i čarobnija nego što se slikama ili riječima može opisati. Unutrašnjost kuće je opremljena sa svime, od vešmašine, kuhinjskih stvari do sitnih potrepština, doslovce, što god vam zatreba(čaj, kava, vrećice za sendvič, deterdžent za veš, prva pomoć, čačkalice, svjećice za romantiku... svaki put bi se iznenadili na što je domaćin sve mislio.
Iwávvnc je domaćin za zlatnu medalju!!!
Najbolji domaćin kojeg smo ikada imali i još uvijek ne vjerujemo da čovjek može biti toliko dobar i darežljiv. Osjećali smo se kao da ga oduvijek znamo, kao da smo došli kod starog prijatelja. Naš avion je kasnio te smo došli tek oko 1:30 ujutro, ali to nije bio problem za Iwàvvnca. Dočekao nas je sa osmjehom na licu, pokazao nam cijelu kuću, u 1:30 ujutro objašnjavao kako skuhati grčku kavu... Frižider je bio pun hrane za doručak, te musaka i tijesto za ručak, povrće i feta sir za grčku salatu, lubenica, voda, njegovog vina i maslinovog ulja na sve strane... ali to nije sve, drugi dan je svratio da vidi jesmo li ok i uz temeljite upute što možemo vidjeti i koje su najljepše plaže u blizini, došao je s punom košarom domaćeg povrća, domaćim jajima i svježe skuhanom večerom za nas. Nemamo dovoljno riječi kako bi opisali dobrotu i velikodušnost ovog gospodina. Svaki gost bi bio sretan da može kupiti domaće proizvode, a Iwávvnc nam je sve to velikodušno poklonio. Hvala Iwávvnc, divni ste!